M'g Parroċċa San Ġwann tas-Salib 700 sena mill-mewt ta' Sant'Albert ta' Trapani Omelija fil-Knisja Parrokkjali Madonna tal-Karmnu, il-Fgura nhar il-5 ta' Awissu 2007 Daħla M'aħniex nitkellmu fuq ġrajja li seħħet il-bieraħ, jew li ġrat dan l-aħħar. M'huwiex l-ambjent tagħna, u forsi lanqas m'hija d-dinja tagħna. Il-mezzi ta' komunikazzjoni li drajna bihom illum ma jeżistux. Il-messaġġ m'huwiex bħal tal-lum li jasal f'tebqa ta' għajn. Madankollu, fi żmien daqshekk differenti minn tagħna, il-bniedem xorta waħda seta' jagħmel suċċess. Iżda dan is-suċċess ma jitkejjilx bil-qisien tagħna tal-lum, lanqas b'xibirna, imma jitkejjel skond kemm jagħmel sens għall-għajnejn u għall-qalb ta' Alla. Albertu ta' Trapani huwa bniedem li għalkemm għex u miet 700 sena ilu, għex ħajja ta' suċċess fl-għajnejn ta' Alla. Huwa għex fl-ewwel seklu ta' l-Ordni Karmelitan, li matul din is-sena wkoll qegħdin infakkru t-800 sena mit-twelid tiegħu. Huwa l-Ispirtu ta' Allali, f'kull żmien, u fl-istess ħin fi Żminijiet partikulari, iqajjem fil-Knisja forom ġodda ta' ħajja li fiha wieħed jagħraf kif se jgħix il-ħajja nisranija tiegħu. Fil-fatt, ħafna drabi u b'ħafna manjieri (ara Lhud 1.1), il-Missirijiet qaddisa tal-Knisja stabbilew kif wieħed, hu min hu, u f'liema ordni hu, jew x'inhi s-sura ta' ħajja reliġjuża li jkun għażel, għandu jgħix f'ubbidjenza lejn Ġesti Kristu (ara 2Kor 10, 5), u lilu jaqdi bil-fedeltà, b'qalb safja u b'kuxjenza tajba (ara ITim 1,5). L-Armi Spiritwali Ma nistgħux noqogħdu nintilfu fuq il-bijografija storika u leġġendarja tal-Qaddis ta' Trapani. Biex nitfgħu dawl fuq din l-istess bijografija, nistgħu nħarsu lejn ir- Regola Karmelitana, li tgħinna nifhmu aħjar il-ħajja ta' Sant'Albert. Għax mhux ta' b'xejn li dan il-qaddis jista' jitqies bħala l-Karmelitan ideali, għax laħħam din ir- Regola fl-istess ħajja tiegħu. Ir-Regola Karmelitana nkitbet fi żmien il-Kruċjati fl-Art Imqaddsa. Albertu ta' Ġerusalemm, il-Patrijarka li kiteb l-għamla ta' ħajja lill-eremiti tal-Karmel u ġabarhom f'komunità waħda, b'familjarità kbira mal- Kelma ta' Alla, pinġa fil-kitba tiegħu lill-Karmelitan taħt il-libsa ta' pellegrin li sejjer jitqabad fil-Kruċjata. U jekk sejjer jitqabad, bil-fors li huwa mlibbes b'armatura speċjali: bil-ħżiem u bit-tunika, bil-korazza, bit-tarka, bl-elmu u bix-xabla, simboli ta' l-attributi ta' Alla. Alla, li joħroġ jitqabad mal-poplu tiegħu kontra l-għedewwa tiegħu, ilibbes din l-armatura lill-bniedem. Fuq il-passi ta' l-appostlu San Pawl, il-Patrijarka ta' Ġerusalemm ta lil dawn l-armi tifsira spiritwali, u nixtieq li jiena wkoll inlibbes din l-armatura lil Albertu ta' Trapani, għax permezz tagħha, huwa fittex u ħabrek f…) ħalli jkun jista' jieqaf għat-tnassis ta' l-għadu (ara Ef 6,11). Il-ħżiem u t-tunika: Ħażżmu ġenbejkom (ara Ef 6,14) bil-ħiżiem tas-safa. Ħarsu sidirkom bi ħsibijiet qaddisa, għaliex hemm miktub: ''ħsieb qaddis iħarsek' (Prov 2,11). marrocca Dall uwann tas-Daln Ta' Xbiex Is-safa ma tfissirx li s-sesswalità fil-bniedem hija taboo. Imma tfisser l-għażla sħiħa ta' Alla fil-ħajja tal-bniedem. Tfisser li dak li jagħmel Alla fl-imħabba tiegħu, jagħmlu l-bniedem ukoll. Għax Alla, biex jagħti espressjoni ħajja ta' l-emozzjonijiet intimi tiegħu, iddeċieda li jgħaqqad lilu nnifsu b'mod intimu mal- poplu tiegħu.' Ħabb lill-bniedem, u jixtieq li l-bniedem iħobb b'din l-istess imħabba tiegħu. Jurina li fejn tidħol l-imħabba li tiġi minnu, la hemm u lanqas jista' jkun hemm interessi personali. Il-leġġenda dwar il-ħajja ta' Albertu turi li l-qaddis ta' Trapani ried jagħżel lil Alla akkost ta' kollox. Kien ġej mill-aqwa familji fi Sqallija. Kellu l-opportunità li l-istess ħakma ta' Sqallija tgħaddi f'idejh. Lanqas m'aċċetta li jieħu għalih tfajla li ried jipproponielu missieru, biex il-flus jitħalltu mal-flus. Għalih dan ma kien ifisser xejn. Halla kollox, u għażel lil Alla. Alla biss seta' jimla l-vojt fil-qalb tiegħu, bl- istess mod kif jista' jimla l-qalb tiegħi u tiegħek, il-qalb ta' kull bniedem. Il-korazza: libsu l-korazza tal-ġustizzja (ara Ef 6,14), biex tħobbu lill-Mulej Alla tagħkom b'qalbkom kollha, b'ruħikom kollha u b'saħħitkom kollha (ara Dt 6,5) u lil għajrkom bħalkom infuskom (ara Mt 19,19; —. 22,37 u 39).5 Il-qalb hija assoċjata ħafna ma' l-emozzjonijiet u l- affettività fil-ħajja tal-bniedem. Nistgħu xi drabi nitilfu l-bilanċ u nħallu lil qalbna tiġri bina. L-istess ġustizzja, timplika fiha l-imħabba. Għax tassew, huwa Alla li ħalaq lill-bniedem sforz l-imħabba kbira tiegħu. Alla li m'huwa kapaċi jagħmel xejn aktar ħlief li jħobb, irid li l-bniedem jissieħeb f'din l-imħabba tiegħu, u għalhekk jistiednu sabiex iħobb lilu u lill-oħrajn. Imma x'paċenzja trid, u kemm hi ħaġa diffiċli biex tkun kapaċi tħobb bl-istess imħabba u bl-istess qalb ta' Allal Mill-ġdid, Albertu tmexxa mill-imħabba kollha ħniena ta' Alla, ħabbu kemm felaħ, u fittex li jħobb lil ħutu u liċ-ċittadini ta' pajjiżu bla interessi, bl-istess mod kif iħobb Alla. It-tarka: F'kollox ħudu t-tarka tal-fidi, li biha tistgħu titfu l-vleġeġ kollha tan-nar tal-Ħażin (ara Ef 6,16), għax mingħajr il-fidi ma jistax ikun li wieħed jogħġob lil Alla (ara Lhud 11,6).5 Il-bniedem li jemmen f' Alla, jafda fih. Bit-tarka tal- fidi, in-nisrani mhux biss ikun kapaċi jibni reżistenza għal dak li jipprova jkissru, imma aktar minn hekk, jagħmlu aktar dipendenti minn Alla. Ngħaddu mis-sabiħ, u ngħaddu wkoll mill-ikrah tal-ħajja. Imma fl-aħħar mill- aħħar, irridu nkunu konvinti li Alla qiegħed hemm. Alla jinsab preżenti. Alla huwa ħaj fl-istorja ta' kull wieħed u waħda minna. Jekk tassew nemmnu f'Alla, nagħrfu li huwa dak li qiegħed imexxi t-tmun ta' ħajjitna. U nemmnu wkoll li l-aħħar kelma hija dejjem il-kelma ta' Alla. Għax nagħmlu x'nagħmlu, Alla kapaċi jidħol fil- ħajja ta' l-umanità u tgħaddi tiegħul Hekk għex Albertu. Ħalla ħajtu f'idejn Alla, li kapaċi jikteb dritt fuq linji mgħawwġinl L-elmu: F'raskom ilbsu l-elmu tas-salvazzjoni (ara Ef 6,17) biex tistennew is-salvazzjoni mingħand is-Salvatur waħdieni, li jsalva l-poplu tiegħu minn dnubietu (ara Mt 1,21). Il-bniedem li jistenna kollox mingħand Alla, għandu l- ħarsa tiegħu mdawwra lejh. Jistenna mingħandu dak li l- ulied jistennew li jirċievu mingħand il-ġenituri tagħhom. Huwa fuq din il-linja li r-Regola Karmelitana tgħaqqad is-salvazzjoni mal-virti tat-tama. It-tama tas-salvazzjoni tipproteġi ras il-gwerrier nisrani. B'danakollu, dan l- elmu ma jgħattilniex għajnejna u widnejna, inkella, ma nkunux nistgħu nagħrfu r-realtà ta' dak li qiegħed jiġri madwarna. It-tama tgħinna naqraw l-id ta' Alla fl-istorja preżenti ta' ħajjitna, bl-istess mod kif qraha Albertu, u kien profeta fi żmienu. Ix-xabla: Ix-xabla ta' l-Ispirtu, li hi l-Kelma ta' Alla (ara Ef 6,17), ħa tgħammar bis-sħili (ara Kol 3,16) fuq fornmkom u f'qalbkom (ara Rum 10,8). U kulma għandkom tagħmlu, agħmluh fil-Kelma tal-Mulej (ara Kol 3,17; 1Kor 10,31).5 Il-Kelma ta' Alla, Kelma mdawwla mill-Ispirtu s- Santu, twassal lill-bniedem għall-kontemplazzjoni, għall-għaqda sħiħa miegħu. Fuq kollox, dan hu l-għan tal-ħajja nisranija, li ningħaqdu miegħu. Albertu kien bniedem li jisma' b'mod attent il-Kelma ta' Alla. Kien jitlob permezz tas-Salmi u tal-Kelma ta' Alla. Għax kien jisma' din il-Kelma, m'għejja qatt ixandar din l- istess Kelma. Ġera ma' Sqallija kollha, biex iwassal l-Evanġelju mill-ġdid fl-art li kienet inħakmet mill- Musulmani. Huwa għaraf ix-xandir tal-Kelma ta' Alla bħala sejħa Karmelitana għall-qadi tal-poplu ta' Alla. Il-ħsieb, il-kliem u l-għemil tiegħu kienu mqanglin u mmexxijin mill-Kelma ta' Alla. Għeluq B'dan kollu quddiem għajnejna, nistgħu naraw tassew li għal Alla m'hemm xejn li ma jistax isir. Imlibbes bl- armatura ta' Alla, Albertu ta' Trapani, waqaf sod, għamel suċċess. Rebaħ. Rebaħ lil Kristu, għax għaraf li l-Mulej innifsu, meta jerġa' jiġi, iroddlu hu'. Huwa għalhekk li din is-sena qegħdin niċċelebraw is-700 anniversarju mill-mewt ta' Sant' Albert ta' Trapani, mhux għax niċċelebraw il-mewt fiha nfisha, imma niċċelebraw il- ħajja dejjiema, dik li ma tintemm qatt, dik li Ikoll kemm aħna mistednin għaliha fi Kristu Ġest, li jgħix u jsaltan għal dejjem ta' dejjem. '- Ir-Regola Karmelitana 2. Ir-Regola Karmelitana 16.